|  |  |
| --- | --- |
|  |  |

**Nagynyárád Község Önkormányzat Képviselő-testületének**

 **8/2018. (VI. 28.) sz. rendelete**

**az elektronikus ügyintézésről**

Nagynyárád Község Önkormányzatának Képviselő-testülete Magyarország Alaptörvénye 32. cikk (1) bekezdés a) pontja szerinti jogalkotói hatáskörében, figyelemmel az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 2. § (1) bekezdésére, a közigazgatási hatósági eljárásban az elektronikus ügyintézésről a következő rendeletet alkotja.

1. **Általános rendelkezések**
2. **A rendelet tárgyi és személyi hatálya**
3. **§** E rendelet tárgyi hatálya kiterjed a Nagynyárádi Közös Önkormányzati Hivatal előtt zajló közigazgatási hatósági ügyek intézésére, továbbá a jegyző hatáskörébe tartozó államigazgatási hatósági ügyekre (a továbbiakban együtt: közigazgatási ügyek), valamint e rendeletben meghatározott egyéb szolgáltatásokra, amelyek elektronikusan e rendelet szerint intézhetők.
4. **§** E rendelet személyi hatálya kiterjed az e-ügyintézési rendszer valamennyi felhasználójára, akik a jelen rendeletben meghatározott ügyekben ügyfélként vesznek rész.

1. **Értelmező rendelkezések**

**3. §**E rendelet alkalmazása körében

1. *Elektronikus űrlap*: Az önkormányzati hivatali portálon található ügyintézésre szolgáló dokumentum.
2. *E-ügyintézési rendszer*: a hatósági ügyintézés elektronikus formája, amely az elektronikus úton benyújtott kérelem fogadását, továbbá az ügyfelek nem közhiteles tájékoztatását teszi lehetővé, és amely az elektronikus úton benyújtott kérelemnek a hatósághoz való megérkezésétől a jogerős döntés végrehajtásáig tart.
3. *Hivatalos elektronikus dokumentum*: a hatóság által kiállított elektronikus dokumentum, amely tartalmazza a kiállító hatóság megnevezését, címét, az ügyirat számát, az ügy tárgyát, a kiállítás helyét, időpontját, a kiállító nevét, hivatali beosztását és legalább elektronikus aláírását.
4. *Ügyfélkapu*: az Ügyfélkapu a magyar kormányzat elektronikus ügyfélbeléptető és azonosító rendszere, mely a [www.magyarorszag.hu](http://www.magyarorszag.hu/) Kormányzati Portálon található. Biztosítja, hogy felhasználói a személyazonosság igazolása mellett egyszeri belépéssel biztonságosan kapcsolatba léphessenek elektronikus közigazgatási ügyintézést és szolgáltatást nyújtó szervekkel.
5. *Nyomtatványkitöltő keretprogram*: az önkormányzatoknál a HIPA bevallására és hiteles beadására szolgáló, NAV által működtetett keretprogram.
6. **Különös rendelkezések**
	1. **Az elektronikus ügyintézés módja**
7. **§ (1)** A közigazgatási hatósági eljárások során közigazgatási hatósági ügyek elektronikus úton kizárólag e rendeletben foglaltak szerint, az ott meghatározott ügyekben intézhetők. Minden más elektronikus kapcsolattartási forma ki van zárva a hatósági eljárásból.

(2) Az elektronikus ügyintézés során beadványok előterjesztésére a Nagynyárádi Közös Önkormányzati Hivatal (a továbbiakban: Hivatal) által működtetett e-ügyintézési rendszer útján van mód.

(3) Az E-ügyintézési rendszerbe való bejelentkezés, regisztráció előfeltétele az ügyfélkapus regisztráció.

1. **§** Az önkormányzat a honlapján ([www.nagynyarad.hu](http://www.nagynyarad.hu)) tájékoztatást ad az elektronikus úton történő kapcsolattartásra szolgáló nyomtatványokról, űrlapokról.

Az űrlapok az alábbi helyen érhetők el:

Önkormányzati hivatali portál: https://ohp-20.asp.lgov.hu

* 1. **Az elektronikusan intézhető ügyek és igénybe vehető szolgáltatások köre**

**6.§** (1) Az alábbi közigazgatási hatósági ügyek intézhetők elektronikus úton:

 - adóügyek,

 - általános vagy egyéb igazgatási ügyek,

 - anyakönyvi ügyek,

 - hagyatéki ügyek,

 - ipar-kereskedelmi ügyek,

 - pénzügyek, gazdálkodási ügyek,

 - szociális ügyek,

 - településüzemeltetési, vagyonkezelési ügyek.

(2)Az E-ügyintézési rendszerben regisztráció nélkül intézhető eljárási cselekmények:

* 1. e-űrlap sablonok kiválasztása és letöltése,
	2. az ügyintézéssel kapcsolatos tájékoztató információk elérése.

(3)Regisztrációt és előzetes bejelentést igényel:

* 1. ügyindítás,
	2. ügykövetés,
	3. adóegyenleg lekérdezés.
1. **A helyi adó ügyekre vonatkozó speciális rendelkezések**
2. **§** (1)Az önkormányzati adóhatósághoz (a továbbiakban: adóhatósághoz) teljesítendő adókötelezettség az önkormányzati hivatali portálon közzétett nyomtatványokon, a jelen rendeletben szabályozott módon, elektronikus úton is teljesíthető.

(2)Elektronikus úton a NAV általános nyomtatványkitöltő programjával (ANYK) teljesíthető a helyi iparűzési adóbevallás.

A nyomtatványkitöltő keretprogramot a NAV az e-ügyintézési rendszerben elérhetővé teszi.

(3)Az E-ügyintézési rendszer az ügyfelek helyi adókkal kapcsolatos fizetési kötelezettségeiről tájékoztatást nyújt (adóegyenleg információ).

(4)Amennyiben az adózó helyett annak képviselője jár el, úgy legkésőbb az első elektronikus ügyintézés időpontját megelőző munkanapon az erre rendszeresített nyomtatványon köteles bejelenteni képviseleti jogosultságát az adóhatósághoz, továbbá azt, hogy a képviseleti jogosultság tartalma mely adókötelezettségekre terjed ki. A képviseleti jogosultság igazolásának hiányában az adókötelezettség nem teljesíthető.

(5)Az adózó a képviseleti jogosultság megszűnését haladéktalanul köteles bejelenteni az adóhatósághoz. A bejelentett képviseleti jogosultság megszűnését az adózó képviselője is bejelentheti papír alapon vagy elektronikus úton.

1. **Záró és hatályba léptető rendelkezések**
2. **§** Jelen rendelet 2018. július 1. napján lép hatályba.

Nagynyárád, 2018. június 25.

Mintál Tibor Zimmermann-né dr. Kovács Anikó

polgármester                                                                                     jegyző

**Záradék:**

A rendelet kihirdetése az önkormányzat hirdetőtábláján megtörtént.

Nagynyárád, 2018. június 28.

                                                                                           Zimmermann-né dr. Kovács Anikó

 jegyző